એક દિવસ હસિત શાળાએ જતો હતો. રસ્તામાં વૃક્ષ નીચે એક વૃદ્ધ માણસ બેઠો હતો. તે તાવથી ધ્રૂજતો હતો. તેણે ઇશારો કરી હસિતને નજીક બોલાવ્યો ને કહ્યું, “બેટા, મને તાવ છે. ચાલી શકાતું નથી. મને દવાખાને મૂકી જાને?” હસિતને થયું કે આ ડોસાને દવાખાને મૂકવા જશે તો શાળાએ જવાનું મોડું થશે. મારી નિયમિતતાના ગુણ કપાશે ને મને ઇનામ નહીં મળે. “સોરી દાદા, હમણાં બીજું કોઈ આવશે એને કહેજો.” આમ કહી હસિત સ્કૂલ તરફ રવાના થયો.